越南

**越南**，古交趾也，又曰**安南**。北抵廣西、雲南，西接哀牢、高蠻，東、南皆瀕大海。其地燠熱多雨，山川明秀，實東南亞之要衝也。

自秦始皇平百越，設象郡，其地始入版圖。漢武元鼎六年，平南越，分置九郡，交趾、九真、日南其三焉。自魏晉迄於隋唐，中原皆置官守，禮教書契悉同華夏，士庶服章無異。五代之季，中原多故，土豪丁部領乘釁割據，遂自立國。宋元以來，歷李、陳、黎、阮諸氏，雖世奉中國正朔，稱臣入貢，然其國內自有名號，治教自成一統。嘗假漢字偏旁作喃字，以記其言。

明成祖時，其國篡弒賊亂，遂發兵平之，置交趾承宣布政使司。然吏治稍苛，民弗堪命。未幾，黎利起兵，宣德間詔棄其地，復封黎氏為王。

及阮朝中葉，國勢漸蹙。法蘭西以護教為名，大集舟師，礮擊峴港。未幾，國土淪陷，賦斂滋重，民不聊生。二戰之末，胡志明倡越盟，因勢奮起。西元一九五四年，法軍敗績於奠邊府。乃以北緯十七度為界，中分南北。此後兵燹連年二十載，美、蘇各援其一。一九七五年，北軍入西貢，南政遂亡。翌年合南北為一，都河內。

今其國廢漢喃，改書蟹字。而民性剛毅，通商四海，號為區域之雄。雖俗漸西化，然祭祀節慶、儒風遺意，猶存於民間也。

## 史事
### 北屬
古南交地，秦定百越，置象郡，由是內屬中國千年。

漢初，趙佗據其地稱王，號南越。武帝平南越，更置交趾、九真、日南三郡。建安中，改設交州。自漢末迄於隋季，雖中原鼎沸，江左更易，然其地皆一仍舊制。

唐置安南都護府，安南之名始於此。唐末，土豪曲承美據之，尋為漢南劉隱所併。未幾，眾推丁璉為帥。宋乾德中，璉遣使內附。既而黎桓篡丁，李公蘊篡黎，陳日煚又篡李，代更迭見。
### 更始
北宋以遠譯，置諸不問，歷封其主為交趾郡王。元興討之，既歸附，封安南國王。至丁部領反，建丁朝，方始立國。歷黎李而及陳朝，三敗蒙古，得保國祚。

明，洪武初，遣使朝貢，仍舊封號，賜金印。權臣黎季犛弒其主而立其子。明太祖立皇明祖訓曰安南為不征之國，然成祖嘗亡其國，軍其地，後民病明吏，起義不斷，終復國，後黎朝立。併占婆，威震半島，而內亂頻仍，莫黎相爭。永樂初，發兵進討，俘黎氏父子，郡縣其地，設府十七，州四十七，縣一百五十七。嗣反叛不常，宣德中，陳氏後陳表懇嗣王安南，因棄其地，宥而封之。尋死，黎氏遂有其地。嘉靖中，莫登庸篡之，乞降於朝，乃降為安南都統使司，以登庸為使。萬曆間，黎氏復立，莫氏竄居高平，詔以黎維譚為都統使，莫敬用為高平令，世守朝貢，毋相侵害。迨莫氏中微，黎氏復興，復又阮鄭互鬥，民不聊生。

乾隆末，西山阮氏三兄弟乘釁而起，覆滅阮、鄭，一全國。嘉慶初，阮福映仗法蘭西人之力，平西山，統一全境，清廷封為越南國王。然其後終為法蘭西所併，國亡為屬地者八十餘載。
### 新立
及二戰之發，日軍入越，挾其王保大，政由己出。

西元一九四五年八月，越盟起事於河內，保大帝遜位，奉璽紱於越盟。九月，胡志明登三殿廣場，宣告自立。次年，舉為總理，兼號主席為元首。拜武元甲為將，與法軍戰，且求援於中國共產黨。

五一年，法蘭西遣師伐之，軍至南圻，立越南國，迎保大帝為總揆。同年，志明改共產黨為勞動黨，任書記兼主席。收田賦，抑民產，豪賈有異議輒殺之，民多南逃。

五四年，法師敗於奠邊府，兩朝講和於日內瓦，南北分治。其北者曰**[[越南民主共和國]]**，都河內，越共治之，亦今越南之前身，據越土之北，故通稱**北越。**其南者猶號越南國，都柴棍，行君主立憲，南越君保大號「越南國長」，為阮氏大南末主，吳廷琰拜相焉。明年，廷琰行偽公投，篡政自專，改制共和，是為**[[越南共和國]]**，吳出為首任總統，遜帝保大遂亡法國，而其國據越土之南，故通稱**南越**。

五九年，南征，散兵出山道，游擊南軍，號民族解放陣線。

六九年，北越主席志明既薨，范文同為總理，孫德勝為元首，黎筍為勞動黨書記，三人執政，其黨不行主席。蘇、中二國資以甲兵，遂與美抗衡。

七二年，時美蘇爭盟，美師稍蹙。其國人咸苦兵革，物論囂然，乃群起而譁，請罷兵。駐南越之師遂班師而歸。北越伺其隙，始圖南牧。

七五年四月三十日，越共陷西貢，南越前總統阮文紹出亡臺灣，末主楊文明坐宮而降，國亡。合南北為**越南社會主義共和國**。既一海內，國勢浸盛，將以服四方，南伐高棉，北略中國之境。

中國發師南征，敗其軍於河內之外。其後，越南引以為戒，俲中國行互市之策，專務民生，戢斂兵戈。然猶數擾南海，以爭海權。

後阮春福既免，蘇林踐位，新政始臨焉。

## 政治

越南之治，大抵柄歸共產黨，國中無二黨並起，權皆出一門。凡行政、立法、刑獄之官，下逮郡縣里胥，悉由黨人充員，其綱維法度，皆執於黨手。

國有「五柱」之稱，所以尊元輔、定位序也。五柱之中，以共產黨總書記為首；其下則有國家主席、政府總理、國會主席，並黨中央書記處常務書記。凡國之大政，必集此五者共議而後行。

憲典有云：國會設委員會，以司武備安全；主席統帥六師，兼領國防會議。然考其權實，兵符實繫於黨之中央軍事委員會。總書記兼領軍委書記，由國防部號令三軍，主席徒有統帥之名耳。

初，越地行「三駕馬車」之制，權分而不一。至二〇一八年，總書記阮富仲兼領國家主席，仿鄰邦之「三位一體」，權柄漸趨一主。越三年，富仲雖解主席職，仍以總書記之尊，總攬綱紀，領袖其民。

## 兵制

越南憲典，其國主名義統率全國武備，督領國防安全之議。然其權實在於越共中央軍事委員會。此會者，常設於政事之禁中，代其執政之黨行決策權。

其黨委政令，由國防部達於人民軍。今軍委書記，由其總書記蘇林兼之。副書記則政治局委員、國防部長潘文江大將也。

## 政區
地分三圻，西、北、南各一。

中央直屬城庯五，曰河內城庯、胡志明城庯、沱㶞城庯、海防城庯、芹苴城庯、化城庯。

西北部則奠邊省、萊州省、山羅省、和平省、老街省、安沛省。

東北部則北江省、北𣴓省、高平省、河楊省、諒山省、富壽省、廣寧省、太原省、宣光省。

紅河垌平則北寧省、河南省、海陽省、興安省、南定省、寧平省、太平省、永福省。

北中部則清化省、乂安省、河靜省、廣平省、廣治省。

南中部則廣南省、廣義省、平定省、富安省、慶和省、寧順省、平順省。

西原則得勒省、得農省、嘉萊省、崑嵩省、林同省。

東南部則同狔省、平陽省、平福省、婆地-淎艚省、西寧省。

九龍江垌平則安江省、墥塔省、隆安省、前江省、永隆省、𤅶椥省、茶榮省、朔庄省、後江省、北遼省、哥毛省、堅江省。

## 地理
越南居亞細亞大陸之東南，介乎中南半島東濱。北接中華，界長二千六百餘里；西鄰寮國、柬埔寨。其境南北修阻，狹長如帶。北起宣光，南抵金甌。中部廣治最狹，東西僅九十餘里；北部廣寧至萊州則極闊，廣千二百里。

境內山陵，四居其三，平疇纔其四一。俗諺云「一擔挑雙筐」，蓋指安南山脈橫貫南北，如扁擔然；南北兩大平原，如筐貯穀。水脈繁熾，徑流二千八百餘道，瀕海之處，百里之內必有川流入海。

其地勢大致分三部。

北部。多崇山峻嶺，西高東下，險要萬分，有「半島屋脊」之稱。番西邦峰拔地萬尺，為境內之巔。中越之交，多石灰岩，水蝕成林，溶洞奇詭。紅河自北而來，含沙極重，色赤如血，歲月淤積，於入海口成三角洲。 

中部。安南山脈盤踞其間，千二百里不絕，天然為寮、柬疆界。山間谷深，東陡西緩。又有西原，高原也，林木蓊鬱，宜植茶、咖啡、椒、橡之屬。同奈河經流其間，為中部大川。 

南部。地平勢緩，海拔多不盈丈。湄公河自遠方來，析為九支入海，故名九龍江。江水肥沃，腐植淤積，成大平原。此地土膏極厚，國之糧倉也，歲出穀產居全國之四。

又其海域廣袤，島嶼二千七百餘。北部廣寧、海防之島居其八成。名島如白龍尾、姑蘇、富國等，星羅棋佈。南沙群島，則爭端之地，鄰邦各執一說。
## 引據
### 徵引

### 出典
*〔元〕黎崱撰《安南志畧》二十卷
*《安南志序》